Residents' newsletter: November 2019
’n Maaltyd sonder wyn noem ons ontbyt, en goeie vriende gee nie om of jou huis skoon is of nie. Hul gee wel om of jy wyn het! Soos in die vorige Sterrelig van September 2019 genoem, het Cabernet Sauvignon tydens die proe-geleentheid van die wyngilde op 3 Oktober 2019 aan die beurt gekom. Tussen lag, gesels en weglê aan die heerlike snoeperye, het 14 wynvriende die aand se verrigtinge afgeskop.
Download - File size: 1023KB
Residents' newsletter: October 2019
Negester-inwoners het op 7 September aan ’n heerlike koue lentestap meegedoen wat deur die sportbelange groep aangebied is. Nuwe en gevestigde intrekkers kon lekker kennis maak en mekaar leer ken. Stappers het 4 of 6 kilometer gestap, of sommer net so lank as wat die asem gehou het. Na die stap is daar by die boma gekuier waar inwoners op ’n koeldrank en ’n wors broodjie getrakteer was.
Download - File size: 930KB
Residents' newsletter: September 2019
Uit die mond van die suigeling: Ek hoop ons oupas het die slimkop-kleinkinders se “sê goeters” geniet! Soos belowe, is dit nou ons oumas se beurt. Liewe Ouma, Daar is geen plaasvervanger vir jou nie:
Jy is die grond waarin ’n kleinkind groei.
Jy is my bron van vertroue en stabiliteit.
Op jou kan ek reken vir die dinge in die lewe wat baie saak maak: liefde, bederf, vashou, bybellees en bid.
Jy is my kombers wanneer die lewe om my koud word. [...]
Download - File size: 804KB
Residents’ newsletter: August 2019
Breinoefeninge is net so deel van goeie gesondheid as om oefening vir jou liggaam (lyf) te doen. Daar bestaan nie ’n natuurwet wat bepaal dat jou brein agteruit moet gaan soos wat jy verouder nie. Verhoogde breinkrag is nie afhanklik van ouderdom, stadium in leeftyd of intelligensie nie. Die teenoorgestelde is eintlik waar, want jou brein kan op enige ouderdom nuwe sinapse bou. Die begeerte om jou breinkrag te verbeter, is al wat nodig is.
Download - File size: 912KB
Residents’ newsletter: July 2019
By Negester Klein-Kariba, ’n volhoubare leefstyl-landgoed vir vyftigplussers, word daarna gestreef om doeltreffend in al die veranderende versorgingsbehoeftes van die landgoed se ouer wordende inwoners te voorsien. In ’n ondersteunende omgewing beleef ouer persone aanvaarding en sekuriteit wat onlosmaaklik ’n bydrae tot die bevordering van ’n goeie lewenskwaliteit bied.
Download - File size: 1214KB
Residents’ newsletter: June 2019
Die Jukskei Sosiale Klub is besig om van krag tot krag te gaan. Die entoesiasme van die spelers het geensins getaan vandat hulle saam begin jukskei speel het nie. Elke oggend is almal gereed om vir 90 min of 2 ure, in goeie gees, met mekaar te kompeteer. Woorde soos “Andy, jy moet nou skeel kyk”, “jou rakker!” vir ’n goeie pen, of “dis ’n Kobus gooi” vir ’n skewe gooi, het spreektaal geword.
Download - File size: 1057KB
Residents’ newsletter: May 2019
Die HEV-direksie het op 4 April vergader en ’n paar belangrike besluite geneem. Ons deel ’n paar van die sake met Sterrelig se lesers: Na ’n indringende evaluering van die waternetwerk en die redes vir die onlangse lekkasies, het die ontwikkelaar ingestem om drukmeters op strategiese plekke te installeer en sodoende die netwerk beter te monitor en te bestuur.
Download - File size: 1193KB
Residents’ newsletter: April 2019
Genl.-maj. Johan Jooste van SANParke het Negester op 12 Maart 2019 besoek as ons eerste gasspreker van 2019. Hy het inligting oor die teenstroperyoperasies in SANParke, met die klem op die Nasionale Kruger Wildtuin, met Negester inwoners kom deel.
Download - File size: 941KB
Residents’ newsletter: March 2019
Die afgelope maand was ’n stil maand in die HEV-kantoor, aangesien die jaar se aktiwiteite eers op 15 Januarie begin het. Ons beplan om die sorgsentrumdienste uit te brei en na deeglike inspeksie deur die Departement van Maatskaplike Ontwikkeling, het hulle bevestig dat ons fasiliteit grootliks voldoen aan die vereistes om vir bejaardesorgdienste, in terme van die wet, te registreer en so ’n diens aan te bied. Voordat ons pasiënte kan opneem, moet ons ook registreer by die Departement van Gesondheid.
Download - File size: 1265KB
Residents’ newsletter: February 2019
’n Voorspoedige nuwe jaar aan al ons inwoners. Mag 2019 vir ons ’n goeie jaar van groei en saamleef wees. Tydens ons laaste direksievergadering het ons ’n paar aangeleenthede verder gevoer en kan ons soos volg berig: Die ontwikkelaar het ons ingelig dat dit nie moontlik is om die toegangsbrug en die saal in een jaar te bou nie en is daar besluit dat die saal in 2019 en die brug in 2020 gebou sal word.
Download - File size: 1719KB